**Upis djece u prvi razred školske godine 2020./2021.**

Poštovani,

došao je trenutak polaska u školu Vašeg prvašića. Školski obveznici su djeca koja su do 1. 4. 2020. navršila 6 godina. Ove školske godine termine za utvrđivanje psihofizičkog stanja djeteta za upis u prvi razred naše škole možete rezervirati putem aplikacije **Terminko** (<https://www.terminko.hr/>). Upute za korištenje aplikacije detaljno su opisane na samoj stranici. Utvrđivanje spremnosti za školu provodit ćemo **od 25. svibnja do 1. lipnja 2020.** Nakon rezervacije termina, nije potrebna dodatna najava dolaska.

**S obzirom na novonastalu situaciju vezano uz COVID-19 virus, molimo Vas da se pridržavate Preporuka HZJZ-a:**

- ne ulazite u školu s djetetom prije nego što Vas pozovemo

- pri ulasku u školu djelatnik škole izmjerit će temperaturu Vama i djetetu

- pri ulasku ste dužni dezinficirati ruke

- održavati fizičku udaljenost (1.5 m)

- ponesite vlastitu kemijsku olovku za popunjavanje obrazaca i grafitnu olovku za dijete

- ukoliko imate povišenu tjelesnu temperaturu i/ili respiratorne smetnje ili sumnjate na zarazu COVID-19 virusom potrebno je odgoditi dolazak (djece i roditelja)

Molimo Vas za suradnju i zahvljajujemo na razumijevanju.

**Detaljne informacije vezane za upis u 1. razred dostupne su u rubrici Za roditelje: Upis djece u prvi razred.**

Veselimo se novoj generaciji naših učenika!

Hvala na suradnji i do našeg prvog susreta, srdačno Vas pozdravljamo.

**Stručni tim Osnovne škole Tituša Brezovačkog**